Gadiformes

Os gadiformes (Gadiformes), ou anacantinos (Anacanthini), son unha orde de peixes osteíctios teleósteos, da superorde dos paracantopterixios (Paracanthopterygii), entre os que se inclúen especies de tanta importancia pesqueira e comercial como as pescadas, os bacallaus, as fanecas ou as pescadas.

Apareceron por primeira vez no rexistro fósil no mioceno medio, na metade do terciario.

 Etimoloxía 
O nome da orde deriva do seu xénero tipo, Gadus, do latín gadus, bacallau, e este do grego antigo γάδος gádos, co mesmo significado.

 Características 
Teñen un corpo máis ou menos alongado, con escamas cicloides (rara vez ctenoides), e sen conduto pneumático na vexiga natatoria, órgano que algunhas especies (Melanonidae e Squalogadus) non posúen.

As aletas non teñen raios espiñentos (ou polo menos, sen verdadeiras espiñas); as dorsais e anais son normalmente longas; a caudal homocerca e as pelvianas, cando existen, están inseridas por debaixo ou á altura das pectorais, rara vez por detrás. Algunhas especies posúen un maxilar protráctil.

Habitan principalmente en augas frías do Atlántico norte e tamén no Mediterráneo.

 Clasificación 
miniatura|240px|Bregmacerus atlanticus.
miniatura|240px|Merlán (Merlangius merlangus).
miniatura|240px|Lirio (Micromesistius poutassou).
miniatura|240px|Badeixo  (Pollachius pollachius).
miniatura|240px|Faneca (Trisopterus luscus). 
miniatura|240px|Fodón (Trisopterus minutus).
miniatura|240px|Maruca (Molva molva).
miniatura|240px|Pescada (Merluccius mmerluccius).

Segundo FishBase, a orde comprende dez familias:Gadiformes en FishBase, 2010.  
 Familia Bregmacerotidae
 Familia Euclichthyidae
 Familia Gadidae
 Familia Lotidae
 Familia Macrouridae
 Familia Melanonidae
 Familia Merlucciidae
 Familia Moridae
 Familia Muraenolepididae
 Familia Phycidae

Porén, o SIIT non considera como familias á dos Lotidae, cuxas especies encadra nas subfamilias dos Lotinae e Phycinae, da familia dos Gadidae, e á dos 
Phycidae, considerada como subfamilia (Phycinae) dos gádidos (Gadidae).Gadiformes (Taxonomic Serial No.: 164665) en SIIT, 2010. 

 En Galicia 

En augas das costas galegas está rexistrada a presenza das seguintes especies de gadiformes:Solórzano et al. (1988)Rodríguez Villanueva el al. (1995)Rodríguez Solórzano et al. (1983)

 Familia Gadidae
 Xénero Gadiculus
 Gadiculus argenteus — Faneca prateada
 Xénero Merlangius
 Merlangius merlangus — Merlán
 Xénero Micromesistius
 Micromesistius poutassou — Lirio
 Xénero Pollachius
 Pollachius pollachius — Badeixo ou abadexo
 Xénero Trisopterus
 Trisopterus luscus — Faneca
 Trisopterus minutus — Fodón
 Xénero Ciliata
 Ciliata mustela — Mariola
 Xénero Molva
 Molva molva — Maruca
 Molva dypterygia — Peixe pau ou maruca azul
 Molva macrophthalma — Maruca do Mediterráneo
 Xénero Phycis 
 Phycis phycis — Bertorella común
 Phycis blennoides — Bertorella da pedra
 Xénero Raniceps
 Raniceps raninus — Bertorella anana
 Xénero Antonogadus
 Antonogadus macrophthalmus — Barbada de ollos grandes
 Xénero Gaidropsarus
 Gaidropsarus mediterraneus — Barbada da pedra
 Gaidropsarus guttatus — Barbada pinta
 Gaidropsarus vulgaris — Barbada común

 Familia Macrouridae
 Xénero Malacocephalus
 Malacocephalus laevis
 Xénero Nezumia
 Nezumia aequalis
 Nezumia sclerorhynchus

 Familia Merlucciidae
 Xénero Merluccius
 Merluccius merluccius — Pescada

 Familia Moridae
 Xénero Antimora
 Antimora rostrata
 Xénero Lepidiomn
 Lepidion eques

 Notas 

 Véxase tamén 

 Bibliografía 
 Burton, Maurice & Robert Burton (1984): Encyclopedia of Fish. Saint Louis, EE.UU: BPC Publishing. ISBN 0-7064-0393-2.

 Coppola, S. R. et al. (1994): SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO.

 Rodríguez Solórzano, Manuel; Sergio Devesa Regueiro e Lidia Soutullo Garrido (1983): Guía dos peixes de Galicia. Vigo: Editorial Galaxia. ISBN 84-7154-433-4.
 Rodríguez Villanueva, X. L. e Xavier Vázquez (1995): Peixes do mar de Galicia. (III) Peixes óseos (continuación). Vigo: Edicións Xerais de Galicia. ISBN 84-7507-870-2.
 Solórzano, Manuel Rodríguez; José L. Rodríguez, José Iglesias, Francisco X, Pereira e Federico Álvarez (1988): Inventario dos peixes do litoral galego (Pisces: Cyclostomata, Chondrichthyes, Osteichthyes). O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0.
 Van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. e Froese, R. (2001): Pisces, en: Costello, M. J. et al. (Ed.), 2001. European register of marine species: a check-list of the marine species in Europe and a bibliography of guides to their identification. Collection Patrimoines Naturels, 50: pp. 357–374.  

 Outros artigos 
 Osteíctios

 Ligazóns externas 
 Taxonomía FishBase
 Taxonomía ITIS